Jól pókerezel és mégis vesztő vagy? Olvasd el ezt!
Felejtsd el a siránkozást - javítsd ki a pókeres hibáidat - söpörd be a lét!
Általában barátságos vagyok az olvasóimmal, és szándékosan soha nem keménykedem a kezdő játékosokkal. Többek között azért sem, mert ha valaki még csak most vág bele a pókerkarrierjébe, és nincsenek tapasztalatai, az még nem jelenti azt, hogy az illető ne volna intelligens vagy sikeres az élet más területén. Még nagyon is élénken élnek az emlékezetemben a saját tétova kezdeti lépéseim.
Most mégis kénytelen vagyok más hangnemet megütni – egyszerűen megelégeltem a fórumokon, chat-boxokban és blogokban tapasztalható általános hozzáállást.
Ezekre a megnyilvánulásokra gondolok:
Tök jól játszom, de mégsem nyerek soha.
Hogy csinálhatnék pénzt, ha a donkok mindenhol lemákolnak a hülye megadásaikkal?
X pókerterem tuti csal… kipécéztek az elején, hagytak nyerni pár hétig, de most már mindennel csak veszítek.
Született tehetség vagyok, csak szerencsétlen.
Miért nem tudok legalább egy coinflipet megnyerni?
Tényleg feljebb kell néhány szintet lépnem, hogy megértsék és tiszteljék a vissza-emeléseim mögött meghúzódó koncepciót?!
Ha ezek közül bármelyik gondolat rendszeresen felvetődik benned is, ez a cikk Neked szól. Olvass tovább.
A továbbiakban azokat a lelki tényezőket veszem majd sorra, amelyek a legnagyobb tévútnak bizonyulnak egy-egy pókerkarrier esetében. Viszont már most szeretném felhívni a figyelmedet egy kiváló bankrollépítő lehetőségre. Végezd el ingyenes tanfolyamomat, a $16 / óra kurzust, és tégy szert egy tisztességes órabérre kevesebb, mint 1 hónap alatt! Tovább a Bevezető oldalra.
A pókeresek 90%-a érzi azt, hogy a nyerő 20%-hoz tartozik
Ezek a számok csak becslések, de elég jó becslések. A játékosok nagy többsége tényleg azt gondolja egy-két freeroll után, hogy született tehetség. Ahogy azonban egyre csak gyűlnek az ez ellen szóló bizonyítékok (folyamatosan veszítenek), úgy egyre több kifogást kezdenek el gyártani. A fishek túl szerencsések, a barátnő mindig rosszkor akar moziba menni, túl fáradtan ültél le játszani, túl meleg volt, túl hideg volt, a jó játékosok… nos, a jó játékosok pedig túlságosan is jók. A termek pedig mindig csalnak.
Ha nem akarsz megkeseredni ebben a játékban a túl sok kifogás és a folyamatos veszteségek között ingázva, jobb, ha szembenézel pár nyilvánvaló ténnyel, és változtatsz a hozzáállásodon.
Indulj ki abból, hogy nem Te vagy az egyedüli, aki csak siránkozik a profit elmaradása miatt, ami persze csak egyre ront a motiváción. Ez további veszteséget okoz, a veszteség pedig még tovább rombolja magabiztosságodat. És így tovább, a végtelenségig. Nagyon sok ilyen játékost ismerek, és bizonyára Neked is akad pár hasonló pókeres haverod. A jó hír viszont, hogy Te lehetsz azon kevesek egyike, aki képes kilépni ebből az ördögi körből.
Az alábbiakban 3 olyan dologgal szeretnélek szembesíteni, ami konstruktívabbá teheti a hozzáállásodat, és nyereségesebbé a játékodat.
1 – Az online póker nem csalás, és nem Te vagy a valaha volt legszerencsétlenebb játékos, aki valaha élt.
2 – Ha nem tudod legyőzni a rossz játékosokat, ne csodálkozz, hogy az erősebb pókeresek lezúznak.
3 – Nem vagy született póker tálentum, viszont kellő ráfordítással megtanulhatod, hogyan nyerj az asztaloknál.
És akkor lássuk részletesen is:
1 – Az online póker nem csalás és nem vagy kirívóan szerencsétlen
Minden nap handek millióit játsszák le a virtuális pókertermekben. Minden kezet rengeteg alkalommal rögzítenek, nem csupán maguk a termek, hanem a játékosok ezrei is az olyan pókerszoftverekkel, mint mondjuk a Holdem Manager 2. A felügyelő szervek is rendszeresen monitorozzák a leosztástörténeteket, és azonnal kiszúrják a kirívóbb eseteket. A termek azonnal elveszítenék a játékszervezési jogukat, ha csalnának. A korábbi, szabályozatlan időkből származó csalások mindenkit arra kényszerítettek, hogy még a látszatát is elkerüljék a csalásnak. Jelenleg 2015-et írunk – ha van igazi, kézzelfogható bizonyítékod, tárd fel őket. Ha nincs, akkor a csaláselméletek kiagyalása helyett fordítsd az energiád és az időd tanulásra.
Természetesen létezik szerencse a pókerben. Létezik olyan, hogy egymás után 5-ször elveszíted az beülődet osztott ász párral. Léteznek brutális vesztő szériák . Azonban a nyerő szériák majd kárpótolnak ezekért. Ezért azonban minden nyerő játékosnak meg kell dolgoznia.
2 – A túl sok rossz játékost lehetetlen legyőzni
Oké, olvastál az alapstratégiáról, a kezdő kezekről, tanulmányoztál pár menő fórumot. Aztán egyszer csak bumm, egy idióta, akinek a stratégiáról még csak fogalma sincs, már megint megadott valami hülye lappal, és hála a turnnek és a rivernek, az egész beülőd nála landolt. És ami még rosszabb, ez újra és újra megtörténik Veled! Ezért aztán úgy érzed, nincs más választásod, mint feljebb lépni néhány limitet, ahol a képzettebb ellenfelek nem adnak meg hülyeségekkel.
Ez egy nagyon elterjedt vélekedés, de úgy rossz, ahogy van.
Az oké, hogy egyszer kétszer lemákolnak a donkok – de miért nem örülsz a mínusz EV-s döntéseiknek? Ha a megadásaik várható értéke mínuszos, az csak a Te malmodra hajtja a vizet. Egyszerűen csak ki kell várnod a következő kínálkozó helyzetet, és visszaveheted a pénzed. A következő alkalommal máris megvan a profitod, és így tovább. Ja, vagy úgy: azonnal leléptek a tőled elnyert pénzeddel? Sebaj! Előbb-utóbb vissza fog térni, és visszaadja a kölcsönbe kapott beülődet. És ha nem, hát van még épp elég képzetlen, szórakozásból játszó madár, aki örömmel kárpó tol majd Téged.
A másik, hogy a stratégia a pókerben soha nem úgy működik, mint a matekórán tanult gép: bedobok egy emelést, és a másik oldalon kijön ennyi vagy annyi $$$. A stratégia mindig az egyéni hibák kihasználásáról szól. Ezek a hibák persze csoportosíthatóak, de összességében a szituáció mindig más és más lesz: más pozíció, más lapok, más kassza, másképp reagáló ellenfelek. Jobban teszed tehát, ha egy kizárólagos recept megszerzése helyett mindig az adott szituációra koncentrálsz.
Ha nem tudod legyőzni az általad leggyengébbnek ítélt pókereseket, akkor bizton számíthatsz arra, hogy magasabb limiten a jobb játékosok akár a teljes bankrollodtól is megszabadítanak. Éspedig azért, mert hamar kiszúrják a gyengeségeidet, és csak idő kérdése lesz, mikor fordítják a javukra ezeket a hibákat.
Ha új játékos vagy, jól jegyezd meg – a póker folyamatos tanulásról szól, a hibák felfedéséről és kihasználásáról. Ha ezt nem érted meg, semmiféle csodatrükk nem ment meg Téged.
3 – Nem vagy született pókertehetség
Igen, tudom, hogy jobban esne azt hallani, hogy 1-2 hét múlva Te leszel a következő póker sztár, csakhogy ez nyilvánvalóan nem igaz. A helyzet az, hogy a póker mostanság jóval keményebb, mint a pókerbumm idején volt. Ma már a donk játékosok is tisztában vannak legalább az alapvető szabályokkal, és ha elbízod magad ellenük, egyik napról a másikra könnyen előnyt szerezhetnek veled szemben.
Hosszú távon azok a játékosok lesznek a nyerők, akik tanulmányozzák a leosztás történeteiket, azonosítják és kielemzik a hibáikat, összeülnek a barátaikkal, videókat néznek és azon gondolkodnak, hogyan maximalizálhatnák a profitjukat különböző pozíciókban különböző nagyságú emelésekkel (példának okáért).
Sokan csinálják is ezt egy darabig, aztán amikor rájönnek, hogy nyerik a mezőnyt, azt gondolják, már mindent tudnak. Elkényelmesednek, és többé nem fordítanak kellő időt a tanulásra. Miközben azok, akik továbbra se állnak le képességeik fejlesztésében, egy idő után simán elhúznak azok mellett, akik megelégedtek egy alaptudással.
Jobban jársz, ha már az elején rutinoddá válik a tanulás és az elemzés. Ha mondjuk minden 5 óra játékra jut 1 óra, amikor a hibáidat próbálod meg kijavítani, annak garantáltan meglesz az eredménye hosszú távon.
Nagyszerű játék és még mindig vesztő vagyok – Nos, te is lehetsz nyerő pókeres
A jó hír az, hogy bárkiből lehet nyerő pókeres. Lehet, hogy megfogadtad a fenti tanácsokat, és még mindig vesztő vagy. Semmi gond, egész egyszerűen lehet, hogy még túlságosan is kezdő vagy, esetleg mindjárt az elején kifogtál egy makacsabb vesztő szériát. Ilyenkor az is szokott segíteni, ha ellenőrzöd, hogy csakugyan a neked megfelelő teremben játszol-e, a neked leginkább fekvő játékot és szükséges bankroll menedzsment mellett. Ha nem, ideje váltani!
Ha megfeledkezel végre a kifogásokról, az állandó siránkozásról, és elkezded fejleszteni a játékod, hamar rájössz majd, hogy a póker nem csak egy online játék, amivel pénzt kereshetsz, hanem egy felettébb izgalmas szórakozási forma is, amiből rengeteget lehet tanulni.
Ha még csak most kezded felépíteni a bankrollod, ajánlom figyelmedbe az ingyenes, $16 / óra SNG kurzusomat. Ennek segítségével egy kezdő is elég hamar felszedhet annyi tudást, hogy egy $16-os órabérre tegyen szert. A visszajelzések alapján a dolog működik – remélem, Te is hamar felépíted a saját bankrollod!
Lehet, hogy egy új online pókerteremben tiszta lappal indulva jobban megy a játék?
Utoljára hagytam még egy fontos dolgot - helyszín kiválasztását. Nem mindegy ugyanis, hogy hol játszol - az olyan szuper pókertermekben, mint mondjuk a PokerStars, amely valószínűleg tényleg a legmenőbb hely, viszont teli van profikkal és grinderekkel... vagy olyan teremben, ahol van is esélyed rendszeres profitra? Fogadd el, hogy a Stars nem a világegyetem központja, főleg, ha a nyereségről van szó. Személy szerint én az NetBet Pokert kedvelem a legjobban. Itt ugyanis nem csupán ingyen €20-t adnak, hanem további €1500 vár Rád az első befizetésed után €2-s részletekben, ráadásul rengeteg hobbijátékos vert itt tanyát. Ha további információra van szükséged, ajánlom Neked az NetBet Poker SNG leírásomat.
Ajándék €20 és €1500 bónusz - használd a FREE20 bónuszkódot!
Hol játszanak a halak és a cápák?
A legjobb online Sit and Go oldalak